open-index/open-wikipedia-markdown huggingface dataset:
ჯაბღუ

**ჯაბღუ**, ასევე **ჯიბღუ** (გ. 630) — ასე იხსენიება ძვ. ქართულ საისტორიო წყაროებში თურქთა დასავლეთ სახაკანოს მმართველი, აშინას დინასტიის უფლისწული — მოხო. ჯაბღუ და მისი ძე — ბური შათი სარდლობდნენ 627-628 წლებში ბიზანტიის იმპერატორ ჰერაკლეს მოკავშირე თურქთა დასავლეთ სახაკანოს ლაშქარს. 627 წელს, საკმაოდ დიდი ჯარით გადალახა დარუბანდის კარი და მოვსეს კალანკატვაცის ცნობით ააოხრა აზერბაიჯანი.

ჯაბღუმ აიღო დედაქალაქი პარტავი (ბარდავი) და მისი მოსახლეობა გაჟლიტა. სპარსეთის შაჰის დანიშნული მმართველი, მარზპანი გაიშაქი უძლური აღმოჩნდა და თავისი ოჯახით სპარსეთში გაიქცა. ამის შემდეგ ჯაბღუ ნადავლით დატვირთული თბილისისაკენ გაეშურა. 627 წელს, თბილისის ორთვიანი უშედეგო ალყის შემდეგ ჯაბღუ სახაკანოში დაბრუნდა, მაგრამ ჰერაკლეს 40 000-იანი ჯარი თავისი შვილის მეთაურობით დაუტოვა, რათა ირანის წინააღმდეგ ებრძოლათ. ჯაბღუ-ხაკანი მოკლული იქნა შინაომის დროს. „ჯაბღუ“ ბურის ტიტულიც იყო. იგი ნიშნავდა „მეფის ნაცვალს“, „მოადგილეს“, „სახაკანოში ღირსებით მეორეს“.

## ლიტერატურა 
* 

## სქოლიო
კატეგორია:გარდაცვლილი 630
კატეგორია:თურქთა დასავლეთ სახაკანოს მმართველები
კატეგორია:დაბადების წელი უცნობია
გალაქტიკის მცველები: ნაწილი 2

„**გალაქტიკის მცველები: ნაწილი 2**“ () — 2017 წლის ამერიკული სუპერგმირული ფილმი, რომელიც ეფუძნება Marvel Comics-ის ამავე სახელწოდების სუპერგმირების გუნდის თავგადასავლებს. იგი გადაღებულია Marvel Studios-ის მიერ, ხოლო დისტრიბუტორია Walt Disney Studios Motion Pictures. ფილმი არის რიგით მეთხუთმეტე მარველის კინემატოგრაფიული სამყაროს სერიებში. მისი რეჟისორია ჯეიმზ განი. ფილმში როლებს ასრულებენ კრის პრეტი, ზოი სალდანა, დეივ ბატისტა, ვინ დიზელი, ბრედლი კუპერი, მაიკლ რუკერი, კერენ გილანი, პომ კლემენტიევი, ელიზაბეთ დებიკი,კრის სალივანი, შონ განი, სილვესტერ სტალონე და კურტ რასელი. ფილმის სიუჟეტის მიხედვით, პიტერ კვილი შეიტყობს თავისი მამის ვინაობას, მაგრამ მშობელთან შეხვედრა მას უსიამოვნებას მოუტანს.

ფილმის ანონსმა ოფიციალურად გაიჟღერა 2014 წლის San Diego Comic-Con International-ზე, სანამ პირველი ფილმი გამოვიდოდა. ფილმის ძირითადი გადაღებები დაიწყო 2016 წლის თებერვალში, Pinewood Atlanta Studios-ში, ჯორჯიაში და დასრულდა იმავე წლის ივნისში. განმა მასზე მუშაობისას, გადაწყვიტა კვილის მამის ამბის შესწავლა. 2016 წლის ივლისში დადასტურდა, რომ ამ უკანასკნელს შეასრულებდა კურტ რასელი. განსხვავებით კომიქსის ვერსიისგან, მისი როლი გავართოვდა - კვილის მამა ცოცხალ პლანეტად იქცა.

ფილმის პრემიერა 2017 წლის 10 აპრილს, ტოკიოში გაიმართა. იგი გამოვიდა 2017 წლის 5 მაისს, 3D და IMAX 3D ფორმატებში. მსოფლიო მასშტაბით მისმა შემოსავალმა 863.4 მილიონი აშშ დოლარი შეადგინა. კრიტიკოსებმა დადებითად შეაფასეს ნამუშევარში გამოკვეთილი იუმორი და მსახიობთა გუნდი, თუმცა აღნიშნეს, რომ იგი არ იყო ისეთი „ცოცხალი“, როგორც პირველი ნაწილი. გაგრძელება, *გალაქტიკის მცველები: ნაწილი 3*, ამჟამად მზადდება. ჯეიმზ განი იქნება მისი რეჟისორი და სცენარისტი.

## რესურსები ინტერნეტში
*  
* 
* 

## სქოლიო
კატეგორია:2017 წლის 3D ფილმები
კატეგორია:2017 წლის ფილმები
კატეგორია:ამერიკული კომედიური ფილმები
კატეგორია:ამერიკული სამეცნიერო ფანტასტიკური ფილმები
კატეგორია:ჯეიმზ განის ფილმები
კატეგორია:გალაქტიკის მცველები
კატეგორია:IMAX-ის ფილმები
კატეგორია:Marvel-ის კინოსამყაროს ფილმები
კატეგორია:ფილმები უცხოპლანეტელებზე
კატეგორია:ამერიკული სუპერგმირული ფილმები
კატეგორია:ამერიკული სამეცნიერო ფანტასტიკური მოქმედებითი ფილმები
ციგაის ცხვარი

**ციგაის ცხვარი** — ნახევრად წმინდამატყლიანი ცხვრის ჯიში სახორცე-სამატყლე-მერძეული მიმართულებისა. უძველესი ჯიშია, წარმოშობა ზუსტად დადგენილი არ არის. გარეგნობითა და მატყლის ხარისხით მერინოსს უახლოვდება. მისი მატყლი დრეკადია, მაგარი და მცირედ თელვადი. კარგი ნედლეულია ტექნიკური მაუდისა და ტრიკოტაჟის ნაწარმისათვის. ტყაპუჭს იყენებენ ბეწვეულის დასამზადებლად. ციგაის ცხვარი ადრეულია, საძოვარზე კარგად იკვებება და სუქდება. ნერბი გამოირჩევა მაღალი ნაყოფიერებითა და რძიანობით. ციგაის ცხვარს კარგი აკლიმატიზაციის უნარი გააჩნია. ჯიში მოშენებულია ბულგარეთში, უნგრეთში, ყოფილ იუგოსლავიის ქვეყნებში, რუმინეთში, სამხრ. უკრაინაში, მოლდოვასა და რუსეთში, კერძოდ სარატოვის, ორენბურგის, სამარის და აქტობეს ოლქებში.

## ლიტერატურა 
კატეგორია:ცხვრის ჯიშები
ლიანა გაბეჩავა

**ლიანა გაბეჩავა**  (დ. 20, ოქტომბერი, 1935, ქუთაისი — ) ქართველი პედაგოგი, მთარგმნელი, წარსულში თბილისის ილია ჭავჭავაძის სახელობის უცხო ენათა ინსტიტუტის დამსახურებული ლექტორი. ღირსების ორდენის კავალერი (1996), საქართველოს სახელმწიფო პრემიის ლაურეატი. ინგლისურ ენაზე თარგმნა არაერთი მნიშვნელოვანი ქართული ნაშრომი.

### ბიოგრაფია 
დაიბადა 1935 წლის 20 ოქტომბერს, ქუთაისში. მამა ქუთაისში ქართულ ჯარში მსახურობდა. დედამ თსუ-ს პედაგოგიური ფაკულტეტის გაუქმების შემდეგ დაამთავრა ქუთაისის პედაგოგიური ინსტიტუტი. ორი წლის შემდეგ ოჯახი საცხოვრებლად გადავიდა თბილისში.

1943 წელს შევიდა პირველ ქალთა საშუალო სკოლაში, მე-9 კლასიდან გადავიდა მე-6 ქალთა სკოლაში. 1960 წელს დაამთავრა თბილისის უცხო ენათა ინსტიტუტის ინგლისური ენის ფაკულტეტი. 

სტუდენტობის პერიოდში ქართულ ენაზე თარგმნიდა ინგლისელი მწერლების მოთხრობებს. რამდენიმე მათგანი დაიბეჭდა ჟურნალ „ხოლმში“ და ამერიკული ნოველების ორტომეულში. ინსტიტუტის დასრულების შემდეგ დარჩა ლაბორანტად, ხშირად მუშაობდა უცხოელ დელეგაციებთან, ასევე სინქრონისტ მთარგმნელად სხვადასხვა სამეცნიერო კონფერენციებზე, (მაგ: რუსთაველის იუბილესადმი მიძღვნილ სამეცნიერო კონფერენციაზე; მიწისძვრების და ცუნამის შესახებ გამართულ სამეცნიერო კონფერენციაზე; ე.წ. „ჩატოკვას" კონფერენციაზე და სხვა.).

აქტიურად ეწეოდა მთარგმნელობით მუშაობას. ინგლისურიდან თარგმნა სტენ ბარსტოუს რომანი „ესეც ხომ სიყვარულია“. უმეტესად თარგმნიდა სამეცნიერო ნაშრომებს ქართულიდან ინგლისურად. მის თარგმანებს შორისაა ლევან სანიკიძის ისტორიული რომანი „ჰაბირუელ, ისრაელ, ებრაელ,“ რომელიც ცალკე წიგნად გამოიცა, აგრეთვე თარგმნა ქართული არქიტექტორების რვატომეული, თბილისის სახელმწიფო კონსერვატორიაში ქართული ხალხური პოლიდონიისადმი მიძღვნილი კონფერენციის მასალები, პროფესორ მიმინოშვილის წიგნი „ეთნოგრაფიული მუგზაურობა საქართველოში“, დამანა მდივნიშვილის „მშვენიერთა სავანე“. ინგლისურად თარგმნა და 2010 წელს ლონდონში გამოიცა წიგნი „მაქსიმე აღმსარებელი და საქართველო“.

ინსტიტუტში მუშაობის პერიოდში დაასახელეს წლის საუკეთესო მასწავლებლად. 1998 წელს დაჯილდოებულია ღირსების მედლით, შემდგომ 2003 წელს კი ღირსების ორდენით. ასევე, მიღებული აქვს საქართველოს სახელმწიფო პრემია.

## ლიტერატურა
* საქართველოს მეცნიერებისა და ტექნიკის დარგის სახელმწიფო პრემიის ლაურეატები 1993-2004 წლებში, გვ. 82, თბილისი, 2012 წელი.

## რესურსები ინტერნეტში
## სქოლიო
კატეგორია:დაბადებული 20 ოქტომბერი
კატეგორია:დაბადებული 1935
კატეგორია:ქუთაისში დაბადებულები
კატეგორია:ქართველი პედაგოგები
კატეგორია:ქართველი მთარგმნელები
კატეგორია:ქუთაისში დაბადებულები
კატეგორია:საქართველოს ღირსების ორდენის კავალრები
კატეგორია:საქართველოს სახელმწიფო პრემიის ლაურეატები
ბაიდიოვიული

**ბაიდიოვიული** () — სოფელი აზერბაიჯანში,  გოქჩაის რაიონში.  მოსახლეობის რაოდენობა   —  	1 308 კაცი.

## რესურსები ინტერნეტში
* 
 
 

კატეგორია:გოქჩაის რაიონის სოფლები
კინგ კონგი (2005 წლის ფილმი)

***კინგ კონგი*** () — 2005 წლის ფილმი, გადაღებული რეჟისორ პიტერ ჯექსონის მიერ, ფრენ უოლშის, ფილიპა ბოიენსის და ჯექსონის სცენარის მიხედვით. იგი არის ამავე სახელწოდების 1933 წლის ფილმის ახალი ვერსია, ნაომი უოტსის, ჯეკ ბლეკის, ედრიენ ბროუდის მონაწილეობით, გადაღებული მოძრაობის ჩაწერის ტექნიკით. ენდი სერკისი მასში ასრულებს კინგ კონგის როლს. ფილმი 1933 წელს მიმდინარეობს და მაყურებელს მოუთხრობს ამბიციური რეჟისორის შესახებ, რომელიც თავის ქალის კუნძულზე გადამღებ გუნდთან ერთად მიემგზავრება. იქ ჩასულები, აღმოაჩენენ კონგს, ლეგენდარულ გიგანტურ გორილას, რომელიც იჭერენ და ნიუ-იორკში მიჰყავთ.

ფილმის გადაღება მიმდინარეობდა ახალ ზელანდიაში, 2004 წლის სექტემბრიდან 2005 წლის მარტამდე. მისი ბიუჯეტი თავდაპირველად 150 მილიონი აშშ დოლარიდან გაიზარდა იმ დროისთვის რეკორდულ 207 მილიონამდე. ფილმი თავდაპირველად გერმანიაში, 2005 წლის 14 დეკემბერს გამოვიდა, ხოლო აშშ-ში — 16 დეკემბერს. საპრემიერო დღეს მისმა შემოსავალმა 50.1 მილიონი აშშ დოლარი შეადგინა. მიუხედავად იმისა, რომ თავდაპირველი შემოსავალი იყო უფრო ნაკლები, ვიდრე ამას მოელოდნენ, მსოფლიოში და აშშ-ში  საერთო მოგება 550 მილიონამდე გაიზარდა და *კონგი* აქცია Universal Pictures-ის ისტორიაში რიგით მეოთხე ყველაზე შემოსავლიან ფილმად. DVD დისკების გაყიდვიდან კი 100 მილიონი აშშ დოლარი შეგროვდა. კრიტიკოსებმა იგი დადებითად შეაფასეს. ფილმი 2005 წელს რამდენიმე საუკეთესო ათეულშიც მოხვდა. კმაყოფილებას გამოხატავდნენ მისი სპეციალური ეფექტებით, მსახიობთა შესრულებით, სპექტაკლის გარემოთ და პარალელებით ორიგინალურ კინოსურათთან. ფილმმა მიიღო სამი ოსკარი - საუკეთესო ხმის მონტაჟისთვის, საუკეთესო ხმისთვის და საუკეთესო ვიზუალური ეფექტებისთვის.

## რესურსები ინტერნეტში
*
*
*
*
*
*

## სქოლიო
კატეგორია:2005 წლის ფილმები
კატეგორია:პიტერ ჯექსონის ფილმები
კატეგორია:ამერიკული ფილმები
კატეგორია:ფილმები კინგ კონგზე
ნიუ-იორკის შტატის ხელოვნების საბჭო

**ნიუ-იორკის შტატის ხელოვნების საბჭო** — ნიუ-იორკის შტატის საბჭო, რომელიც მუშაობს ხელოვნების საკითხების ირგვლივ. დაარსდა 1960 წელს კანონით, რომელიც ნიუ-იორკის საკანონმდებლო ორგანოში წარადგინა სენატორმა მაკნეილ მითჩელმა (1905-1996). კანონს მხარს უჭერდა გუბერნატორი ნელსონ როკფელერი. კანონი ძალაში შევიდა 1961 წელს. ის შტატის ფარგლებში ხელოვნების, კულტურისა და მემკვიდრეობის დარგში მომუშავე არასამთავრობო ორგანიზაციებზე ყოველწლიურად გასცემს 1900 გრანტს ჯილდოს სახით. მისი სათავო ოფისი მდებარეობს მანჰეტენზე, ქალაქ ნიუ-იორკში.

როგორც საბჭოს ვებ-გვერდზეა აღნიშნული, ის „ეძღვნება შენარჩუნებასა და გაფართოებას მდიდარი და მრავალფეროვანი კულტურული რესურსებისა, რომელიც არის და გახდება ნიუ-იორკის მოქალაქეთა მემკვიდრეობა“.

2016 წლისთვის ხელმძღვანელი (კომისარი) ხელოვნების საბჭოსი არის ბარბარალე დეიმონსტეინ-სპიელვოგელი.

## რესურსები ინტერნეტში
*ნიუ-იორკის შტატის ხელოვნების საბჭოს ოფიციალური ვებ-საიტი

კატეგორია:აშშ-ის ხელოვნების საბჭოები
კატეგორია:ქალაქ ნიუ-იორკში დაარსებული ხელოვნების ორგანიზაციები
კატეგორია:1960 წელს დაარსებულები
ბისთი

**ბისთი**, *ბისტი* — სეფიანთა ირანში XV  საუკუნის ბოლოს შემოღებული სამონეტო სისტემის უმცირესი ნომინალი (ნომინალური წონა 0,93 გრ), შეიცავდა 20 დინარს.  ჭრიდნენ ვერცხლისა და სპილენძისაგან სადღესასწაულო დღეებში მოწყალების გასაცემად. იჭრებოდა ნახევარი და მეოთხედი ბისთის ღირებულების მონეტებიც. 

მოხსენიებულია ქართულ წყაროებშიც. ცნობილია თბილისის ზარაფხანაში ერეკლე II-ის  დროს მოჭრილი ბისთი. 

## ლიტერატურა 
## სქოლიო
კატეგორია:მონეტები
რეალ ბეტისი (საფეხბურთო კლუბი)

**„რეალ ბეტისი“,** ან უბრალდოდ **„ბეტისი“** () — ესპანური საფეხბურთო კლუბი. დაარსდა 1907 წელს, ანდალუსიის ავტონომიური გაერთიანების ქალაქ სევილიაში. ასპარეზობს ესპანეთის პრიმერა დივიზიონში. საშინაო მატჩებს ატარებს ქალაქის სამხრეთში მდებარე სტადიონ ბენიტო ვილიამარინიზე, რომელიც 52 500 მაყურებელს იტევს.

კლუბი 1934-35 წლების სეზონში გახდა ესპანეთის ჩემპიონი, 1977 და 2005 წლებში კი ესპანეთის თასის მფლობელი. ისტორიის მანძილზე კლუბი მრავალჯერ დაქვეითდა დაბალ დივიზიონებში. კლუბის დებიზია  *Viva el Betis manque pierda!* (დიდება ბეტისს! მაშინაც, როდესაც ისინი აგებენ!).

## მიღწევები 
### ოფიციალური 
*პრიმერა დივიზიონი
****ჩემპიონი (1):** 1934/35
*ესპანეთის თასი
****გამარჯვებული (2):** 1976/77, 2004/05
****ფინალისტი (2):** 1931, 1996/97
*ესპანეთის სუპერთასი
****ფინალისტი (1):** 2005
*სეგუნდა დივიზიონი
****ჩემპიონი (7):** 1931/32, 1941/42, 1957/58, 1970/71, 1973/74, 2010/11, 2014/15
****მე-2 ადგილი (5):** 1955/56, 1966/67, 1989/90, 1993/94, 2000/01
*ტერსერა დივიზიონი
****ჩემპიონი (1):** 1953/54
*ანდალუსიის თასი 
****გამარჯვებული (1):** 1927/28
****ფინალისტი  (13):** 1919/20, 1920/21, 1922/23, 1923/24, 1924/25, 1925/26, 1926/27, 1928/29, 1929/30, 1930/31, 1931/32, 1938/39, 1939/40

### ამხანაგური 
*იბერიის თასი: ფინალისტი 1935, 2005
*რამონ დე კარანსას თასი: 1964, 1999, 2000, 2001, 2007
*კოლომბინოს თასი: 1968, 1983, 1995, 2009
*გუადიანას თასი: 2004

### ინდივიდუალური 
#### პიჩიჩი 
*იპოლიტო რინკონი (პრიმერა დივიზიონი, 1982/83)

#### სამორა 
*ხოაკინ ურკიაგა  (პრიმერა დივიზიონი, 1934/35)
*პედრო ხარო (პრიმერა დივიზიონი, 1994/95)

## რესურსები ინტერნეტში 
* 
* 
* კლუბის პროფილი Soccerway-ზე 
* კლუბის პროფილი Transfermarket-ზე  

## სქოლიო 
კატეგორია:ესპანეთის საფეხბურთო კლუბები
კატეგორია:რეალ ბეტისი (საფეხბურთო კლუბი)
Red Bull

**რედ ბული (Red Bull)** — ენერგეტინული სასმელი. აწარმოებს ავსტრიული კომპანია Red Bull GmbH, რომელიც 1987 წელს შეიქმნა. შედგება კოფეინისგან, ტაურინისგან, საქაროზისგან, გლუკოზისგან, B ვიტამინებისგან და წყლისგან.

## რესურსები ინტერნეტში
* 
* Krating Daeng (Thai Red Bull): 
* Red Bull Energy Drink
* Red Bull's Total Marketing—slideshow by *Der Spiegel*

## სქოლიო
კატეგორია:ენერგეტიკული სასმელები
სინძი მიკამი

— იაპონელი ვიდეო თამაშების დიზაინერი, რეჟისორი და პროდიუსერი. 

კარიერა დაიწყო 1990 წელს, კომპანია Capcom-ში და მონაწილეობა მიიღო ბევრი ცნობილი თამაშის შექმნაში. ის არის „*Resident Evil*“-ის და „*Dino Crisis*“-ის რეჟისორი, მასვე ეკუთვნის 2002 წელს გამოსული „*Resident Evil (რიმეიკი)*“ და 2005 წლის მესამე პირის შუტერი „*Resident Evil 4*“. მიკამის მიერ Capcom-ში შემუშავებული უკანასკნელი თამაში იყო „*God Hand*“. Capcom-დან წასვლის შემდეგ მუშაობდა Platinum Games-ში. 2010 წელს ჩამოაყალიბა საკუთარი ვიდეო თამაშების კომპანია Tango Gameworks, რომლის აღმასრულებელი დირექტორი თავად იყო. აქ მან შექმნა პირველი პირის საშინელებათა თამაში „*The Evil Within*“. 2010 წლის 28 ოქტომბერს Tango Gameworks შეიძინა კომპანია ZeniMax Media-მ.

## ბიოგრაფია
სინძი მიკამი დაიბადა 1965 წლის 11 აგვისტოს, იამაგუტის პრეფექტურაში, იაპონია. სკოლის დამთავრების შემდეგ სწავლა განაგრძო დოსისიას უნივერსიტეტში, სადაც სწავლობდა მერჩანდაიზინგს.

1990 წელს მუშაობა დაიწყო Capcom-ში 

„*Goof Trop*“-ის გამოსვლიდან, მალე სინძი მიკამის დაევალა სამგანზომილებიანი თამაშის შექმნა PlayStation-სა Sega Saturn-ისთვის. 1996 წელს გამოვიდა ცნობილი თამაში „*Resident Evil*“ (იაპონიაში ცნობილი, როგორც „*Biohazard*“), რომლის შთგონების წყაროდ იქცა მხატვრული ფილმი „*ზომბი 2*“ და ვიდეო თამაში „*Sweet Home*“. „*Resident Evil*“-ის წარმატებამ განაპირობა Survival horror-ის ჟანრის პოპულარობა. ამის წყალობით შეიქმნა თამაშის უამრავი გაგრძელება, ფილმები, კომიქსები და სათამაშოები.

1997 წელს მიკამი გახდა Capcom-ის რამდენიმე პროექტის პროდიუსერი, მათ შორის „*Resident Evil 2*“-სა და „*Dino Crisis*“-ის. ორი წლის შემდეგ დიზაინერი დანიშნეს კომპანიის ერთ-ერთი განყოფილების უფროსად. მისი ხელმძღვანელობით გამოიცა „*Devil May Cry*“, „*Resident Evil Code: Veronica*“ და  „*Dino Crisis 2*“, რომლის გაყიდვებაც 1.2 მილიონი ეგზემპლარი შეადგინა. 2001 წლიდან 2006 წლამდე სტუდია თამაშებს უშვებდა მხოლოდ Nintendo GameCube-ისთვის, რომელთაგანაც ყველაზე განთქმულია „*Resident Evil 4*“, „*P.N.03*“, „*Viewtiful Joe*“, „*killer7*“ და „*Dead Phoenix*“. სინძი მიკამი გახდა პროექტ „*Resident Evil 4*“-ის რეჟისორი, რომელმაც მიიღო მაღალი შეფასებები მიმოხილველებისგან და კომერციული წარმატებაც ჰხვდა წილად.

აღნიშნული თამაშის გამოსვლის შემდეგ, მუშაობა დაიწყო სტუდია Glover-ში. 2007 წელს სტუდია დაიშალა და მიკამი გადავიდა Platinum Games-ში. აქ მან შეიმუშავა „*Vanquish*“, რომელიც იქცა ისეთ პროექტების შთაგონების წყაროდ, როგორებიც არის „*Bulletstorm*“, „*Crysis 2*“, „*Killzone 3*“, „*Binary Domain*“.

2010 წელს მან დააარსა კომპანია Tango Gameworks, სადაც შექმნა Survivol horror-ის ჟანრის თამაში „*The Evil Within*“, გამოცემული Bethesda Softworks-ის მიერ, Xbox 360, PS3, PC, PS4-სა და Xbox One-ის პლატფორმებისთივს.
 
## თამაშები
## რესურსები ინტერნეტში
*სინძი მიკამის პროფილი MobyGames-ზე
*Tango Gameworks

## სქოლიო
კატეგორია:დაბადებული  11 აგვისტო
კატეგორია:დაბადებული 1965
კატეგორია:Capcom-ის თანამშრომლები
კატეგორია:იაპონელი ვიდეო თამაშების დიზაინერები
კატეგორია:Resident Evil
კატეგორია:იაპონელი ვიდეო თამაშების რეჟისორები
კატეგორია:იაპონელი ვიდეო თამაშების პროდიუსერები
კატეგორია:ცოცხალი ადამიანები
Bomb Energy Drink

**Bomb Energy Drink** — ენერგეტიკული სასმელი, რომელიც 2009 წელს შეიქმნა, კანადაში. 
## რესურსები ინტერნეტში
* 
## სქოლიო
კატეგორია:ენერგეტიკული სასმელები
Wayback Machine

**Wayback Machine** — ციფრული არქივი, რომელიც გაეშვა არაკომერციული ორგანიზაციის, Internet Archive-ის მიერ 2001 წელს. იგი შექმნა ბრიუსტერ კეილმა და ბრიუს გილიატიმ და Alexa Internet-ისგან აქვს კონტენტ მხარდაჭერა. სერვისი მომხმარებლებს აძლევს ვებ-გვერდების დაარქივებული ვერსიების ხილვის საშუალებას, რასაც Internet Archive უწოდებს „სამგანზომილებიან ინდექსს“.

## რესურსები ინტერნეტში
*
*Wayback Machine  — ბიბლიოთეკა ალექსანდრინა
*Tool to retrieve a backup from the Wayback Machine

## სქოლიო
კატეგორია:ინტერნეტის ისტორია
კატეგორია:Internet Archive-ის პროექტები
კატეგორია:არაკომერციული ორგანიზაციები
კატეგორია:1996 წელს დაარსებული საიტები
ორქოზი

**ორქოზი** — მითრიდატე VI ევპატორის მომხრე კოლხეთის მეფე. პუბლიუს ანიუს ფლორუსის ცნობით, კოლხეთის სამეფოში შეჭრილ რომაელებს არ დაემორჩილა და კავკასიონის მთებს შეაფარა თავი.

## იხილეთ აგრეთვე 
* არისტარქე
* მოაფერნე
* ოლთაკე

## რესურსები ინტერნეტში 
* [В.Патеркул. Римская история. А.Флор. Две книги Римских войн. Л.Ампелий. Памятная книжица Малые римские историки.

კატეგორია:კოლხეთი
Thirteen (რობერტ მაილზის ალბომი)

***Thirteen*** (სტილიზებული, როგორც ***TH1RT3EN***) — მუსიკოს რობერტ მაილზის მეხუთე და უკანასკნელი სტუდიური ალბომი. იგი გამოვიდა 2011 წლის 7 თებერვალს. სინამდვილეში, ეს არის მაილზის მესამე ალბომი, ჩაწერილი დამოუკიდებლად. დისკი გამოირჩევა ალტერნატიული და პროგრესული როკის ემბიენტთან და ელექტრონულ ჟღერადობასთან აღრევით. ყველა კომპოზიცია მასზე ინსტრუმენტულია, ხოლო რაოდენობა ცამეტს შეადგენს, რაც ალბომის სახელწოდებადაც იქცა. ალბომი გამოიცა CD და შეზღუდული დიჯიპეკის სახით. მისი ციფრული ვერსია შეიცავს დამატებით სიმღერას. ალბომის გამოცემის შემდეგ კომპოზიციები „Miniature World“, „Deep End“, „Black Rubber“ და „Antimony“ ოფიციალურად ჩაიწერეს რემიქსების სახით და ყველა გამოიცა A-მხარიან დისკზე. ალბომიდან აგრეთვე გამოვიდა სინგლი „Miniature World“.

## შექმნა
## სიმღერების სია 
## პერსონალი
* რობერტ მაილზი – არანჟირებები, ბას-გიტარა, კომპოზიტორი, ხმის ინჟინერი, კლავიშებიანები, მიქსი, პროდიუსერი, პროგრამირება, ხმის დიზაინი
* ტონი ეკონომიდესი – ხმის ინჟინერი, ხმის მიქსი
* პოლ ფოლუნი – ბას-გიტარა
* მაიკლ ფოსენკიპერი – მასტერინგი
* რობერტ ფრიპი – ელექტროგიტარა, კლავიშებიანები
* დავიდე ჯოვანინი – დასარტყმელი საკრავები
* სტივ ჰასი – სიმებიანების არანჟირება
* დეივ ოკუმუ – ელექტროგიტარა
* მაიკ პატო – Fender Rhodes, კლავიშებიანები
* ჯონ თორნი – ბას-გიტარა, კონტრაბასი
* Urban Soul Orchestra – სიმებიანების არანჟირება

## რესურსები ინტერნეტში 
**Th1Rt3En*  საიტზე Saltrecords.com
*

## სქოლიო 
კატეგორია:რობერტ მაილზის ალბომები
კატეგორია:2011 წლის ალბომები
კატეგორია:პროგრესული როკ-ალბომები
კოლხეთის აჯანყება

**კოლხეთის აჯანყება** — კოლხ დიდებულთა აჯანყება, რომელიც მიმდინარეობდა ძვ. წ. 88-85 წწ-ში. დიდებულთა ნაწილი აუჯანყდა პონტოს მეფე მითრიდატე VI ევპატორს. მათ მოითხოვეს უფლებების გაზრდა, ხოლო საკუთარ მმართველად მითრიდატეს შვილი მითრიდატე. კოლხეთიდან პონტოს საკმაოდ დიდი რესურსები მიდიოდა გემთმშენებლობისთვის და სელი აფრებისთვის. ასევე მეზღვაურები და ცოცხალი სამხედრო ძალა. რომთან ომის პირობებში ეს რეგიონი მითრიდატე ევპატორისთვის ერთ-ერთი მნიშვნელოვანი დასაყრდენი ძალა იყო, ამიტომაც რომის კამპანიიდან დაბრუნებულმა კოლხი დიდებულების მოთხოვნები დააკმაყოფილა. გაუზარდა მათ უფლებები საშინაო საქმეებში და მათ ქვეყანაში დაბალი რანგის ადმინისტრაციის ხელმძღვანელის მაგივრდად, რომელიც აქამდე დიოსკურიიდან განაგებდა პონტოს ადმინისტრაციის ქვეშ მყოფ კოლხურ პროვინციებს. გაგზავნა საკუთარი ძე მითრიდატე, რომელიც ქვეყნის სიღრმეში ქალაქ სურიუმში (ვანი) მიიღეს კოლხმა დიდებულებმა და სწორედ იქიდან მართავდა კოლხურ პროვინციებს.

შესაძლოა აჯანყებამდე და მის პერიოდში მითრიდატესა და კოლხ დიდებულებს შორის რაღაც კავშირი არსებობდა. უფრო ადრე, მითრიდატე უმცროსი ერთი პერიოდი კოლხეთის სატრაპიც იყო თუმცა მცირე ხნით, რადგან მითრიდატე ევპატორი საკუთარი გარემოცვიდან სხვადასხვა ადამიანს აგზავნიდა კოლხეთის მმართველად, მათი რიცხვი მოკლე ხანში საკმაოდ დიდი იყო როგორც სტრაბონი აღნიშნავს. ევპატორმა შეიტყო ამ კავშირის შესახებ და ძვ.წ. 83 წელს ხუთი ათასი საუკეთესო მეომრისაგან შემდგარი მხედრობა გაგზავნა მითრიდატე უმცროსის წინააღმდეგ. კოლხეთში პონტოს მეფეს სამხედრო ექსპედიცია საკმაოდ ფართომასშტაბიანი გამოდგა. ეშერა და ვანი პონტოელებს ბრძოლით აუღიათ — ამაზე მეტყველებს არქეოლოგიური მასალა. აპიანე ალექსანდრიელი გვაუწყებს :  საბოლოოდ აჯანყების შედეგებმა მცირე ხანს გასტანა და მითრიდატეს სიკვდილის შემდეგ კოლხეთი ისევ სატრაპია გახდა.''

## იხილეთ აგრეთვე 
* მითრიდატე VI ევპატორი
* მითრიდატე (კოლხეთი)
* მოაფერნე
* ოლთაკე
* არისტარქე

## ლიტერატურა 
* მარიამ ლორთქიფანიძე, ოთარ ჯაფარიძე, დავით მუსხელიშვილი, როინ მეტრეველი „საქართველოს ისტორია“ ოთხ ტომად. თბილისი. 2012 წ. ტომი I. გამომცემლობა პალიტრა L. უძველესი დროიდან ახ. წ. IV საუკუნემდე
* ივანე ჯავახიშვილი. „ქართველი ერის ისტორია“. ტომი I.  რედაქტირი: გ. ჩხიკვიშვილი. გამომცემლობა პალიტრა L. თბილისი. 2012 წ.

კატეგორია:კოლხეთი
რეალ სარაგოსა (საფეხბურთო კლუბი)

**„რეალ სარაგოსა“** () — ესპანური საფეხბურთო კლუბი. დაარსდა 1932 წელს, არაგონის ავტონომიური გაერთიანების ქალაქ სარაგოსაში. ასპარეზობს ესპანეთის სეგუნდა დივიზიონში. საშინაო მატჩებს ატარებს სტადიონ ლა რომარედაზე, რომელიც 34 596 მაყურებელს იტევს.

კლუბმა ისტორიის დიდი ნაწილი გაატარა პრიმერა დივიზიონში. 6-ჯერ გახდა ესპანეთის თასის გამარჯვებული და 1994-95 წლების სეზონის თასების მფლობელთა თასის მფლობელი. კლუბის ტრადიციული ფერები არის თეთრი მაისურები და გეტრები, მუქი ლურჯი შორტებით.

2007 წლის სამთავრობო კვლევის მიხედვით, კლუბის მხარდამჭერებს შეადგენდნენ ესპანეთის მოსახლეობის 2.7%, რაც მე-7 იყო მაჩვენებლით.

## ტიტულები 
* **ესპანეთის თასი**
**  **გამარჯვებული (6):** 1963/64, 1965/66, 1985/86, 1993/94, 2000/01, 2003/04
**  **ფინალისტი (5):** 1962/63, 1964/65, 1975/76, 1992/93, 2005/06
* **ესპანეთის სუპერთასი**
**  **გამარჯვებული :** 2004
**  **ფინალისტი (2):** 1994, 2001
* **სეგუნდა დივიზიონი**
** **ჩემპიონი (1):** 1977/78
* **უეფა-ს თასების მფლობელთა თასი**
**  **გამარჯვებული (1):** 1994/95
* **უეფა-ს სუპერთასი**
**  **ფინალისტი (1):** 1995
* **საქალაქთაშორისო ბაზრობათა თასი**
**  **გამარჯვებული (1):** 1963/64
**  **ფინალისტი (1):** 1965/66

## რესურსები ინტერნეტში 
* 
* 
* კლუბის პროფილი Soccerway-ზე 
* კლუბის პროფილი Transfermarket-ზე  

## სქოლიო 
კატეგორია:ესპანეთის საფეხბურთო კლუბები
კატეგორია:რეალ სარაგოსა (საფეხბურთო კლუბი)
იგრომანია

**იგრომანია** ( — ყოველთვიური, მრავალპლატფორმული  რუსული ჟურნალი ვიდეო თამაშების შესახებ, რომელიც დააარსეს ევგენი ისუპოვმა და ალექსანდრე პარჩუკმა.  გამოიცემა 1997 წლიდან ტრეხნომირის მიერ (2013 წელს შეეცვალა სახელი Игромедиа-თი). *Игрома́ния* ითვლება ერთ-ერთ წამყვან რუსულ ჟურნალად ვიდეო თამაშების თემატიკაზე.

ჟურნალს თან მოჰყვება პოსტერი, ოთხი სტიკერი და ორი DVD დისკი. 2013 წლიდან მოყოლებული გამოდის *Игрома́ния*-ს ელექტრონული ვერსია iPad-ისთვის და ხელმისაწვდომია App Store-ზე.

ჟურნალი ფლობს საიტს Igromania.ru, რომელიც აქვეყნებს სიახლეებს, მიმოხილვებსა და ანალიტიკურ სტატიებს ვიდეო თამაშებისა და ფილმების შესახებ. საიტს ასევე გააჩნია საკუთარი ფორუმი.

## შეფასების სისტემა
*იგრომანია* იყენებს შეფასების ათბალიან სისტემას. 2001 წლიდან მაქსიმალური შეფასება მიიღო შემდეგმა თამაშებმა:

* 2001 — *Ил-2: Штурмовик*, *Sid Meier’s Civilization III*
* 2002 — *Heroes of Might and Magic 4*
* 2003 — *Max Payne 2: The Fall of Max Payne*, *Star Wars: Knights of the Old Republic*
* 2004 — *Half-Life 2*
* 2007 — *The Orange Box*
* 2008 — *Grand Theft Auto IV*
* 2010 — *Heavy Rain*
* 2011 — *Ico*, *Shadow of the Colossus*, *Uncharted 3: Drake’s Deception*
* 2012 — *Journey
* 2013 — *The Last of Us*, *Grand Theft Auto V*
* 2014 — *Bayonetta 2*
* 2015 — *DiRT Rally*
* 2016 — *Dark Souls III*, *Uncharted 4: A Thief’s End*, *Overwatch*

2018-2023 წლებში გამოცემამ დააწესა ხუთბალიანი შეფასების სისტემა, სადაც მინიმალური ბალი იყო 1.0 ქულა. მაქსიმალური შეფასება (5 ბალი) მიიღო შემდეგმა თამაშებმა:
* 2018 — *Red Dead Redemption 2*
* 2019 — *Sekiro: Shadows Die Twice*, *Monster Hunter World: Iceborne*, *Gears 5*, *The Outer Worlds*
* 2020 — *Doom Eternal*, *Half-Life: Alyx*, *Persona 5 Royal*, *The Last of Us Part II*, *Desperados III*, *Xenoblade Chronicles: Definitive Edition*, *Microsoft Flight Simulator*, *Spelunky 2*, *Crash Bandicoot 4: It’s About Time*, *Cyberpunk 2077*
* 2021 — *Monster Hunter: Rise*, *Deathloop*, *Diablo II: Resurrected*, *Guardians of the Galaxy*, *Final Fantasy XIV: Endwalker*
* 2022 — *Total War: Warhammer III*, *Destiny 2: The Witch Queen*, *Vampire: The Masquerade — Swansong*, *Stray*, *Victoria 3*
* 2023 — *Hi-Fi Rush''

## რესურსები ინტერნეტში
* 
* Игрома́ния-ს არხი YouTube-ზე
* Игрома́ния Вконтакте-ში
* Игромания. Кино

## სქოლიო
კატეგორია:1997 წელს დაარსებული ჟურნალები
კატეგორია:რუსული ვიდეო თამაშების ჟურნალები
კატეგორია:რუსული ყოველთვიური ჟურნალები
ნატალია გერმანი

**ნატალია გერმანი** (დ. 20 მარტი, 1969) — მოლდოველი პოლიტიკოსი, რომელიც იყო მოლდოვის საგარეო ურთიერთობებისა და ევროპული ინტეგრაციის მინისტრი და მოლდოვის ვიცე-პრემიერი 2013 წლის მაისიდან 2016 წლის იანვრამდე.

დაიბადა 1969 წელს, კიშინიოვში, მოლდოვის პირველი პრეზიდენტის ოჯახში. სწავლობდა მოლდოვის სახელმწიფო უნივერსიტეტში. სწავლის დამთავრების შემდეგ გახდა ელჩი ავსტრიაში და ეუთოს წარმომადგენელი 2002 წლიდან 2006 წლამდე. 2006 წლიდან კი — შვედეთის, ფინეთის და ნორვეგიის ელჩი.

## რესურსები ინტერნეტში
* ნატალია გერმანი 

კატეგორია:დაბადებული 1969 
კატეგორია:მოლდოველი ქალი პოლიტიკოსები
კატეგორია:დაბადებული 20 მარტი
კატეგორია:ქალი პრემიერ-მინისტრები
კატეგორია:XXI საუკუნის ქალი პრემიერ-მინისტრები
კატეგორია:ევროპის ქალი პრემიერ-მინისტრები
კატეგორია:ცოცხალი ადამიანები
კატეგორია:კიშინიოვში დაბადებულები
Resident Evil 4

***Resident Evil 4***, იაპონურად ცნობილი როგორც ***Biohazard 4*** — Survival horror-ის ჟანრის ვიდეო თამაში, შემუშავებული და გამოცემული კომპანია Capcom-ის მიერ. ეს არის რიგით მეექვსე ნაწილი *Resident Evil*-ის სერიიდან და თავდაპირველად გამოვიდა GameCube პლატფორმისთვის, 2005 წლის იანვრის თვეში ჩრდილოეთ ამერიკასა და იაპონიაში, ხოლო ევროპასა და ავსტრალიაში 2005 წლის მარტს. 

*Resident Evil 4*-ის სიუჟეტი მიმდინარეობს 2004 წელს, *მეორე ნაწილის* მოვლენებიდან ექვსი წლის შემდეგ, აშშ-ის მთავრობის სპეც აგენტის, ლეონ ს. კენედის-ის გარშემო, რომელსაც აგზავნიან საიდუმლო კულტის მიმდევრების მიერ მოტაცებული, აშშ-ის პრეზიდენტის ქალიშვილის, ეშლი გრეჰემის გადასარჩენად. ესპანეთის ერთ-ერთ სოფელში მოგზაურობისას ლეონი იბრძვის ადგილობრივი ორდის წინააღმდეგ და თანამშრმლობას ამყარებს საიდუმლო აგენტ ადა ვონგთან. 

გეიმპლეი არის მესამე პირის ხედვით და ორიენტრირებულია ფიზიკურ მოქმედებასა და ორმხრივ შეტაკებაზე დიდი რაოდენობით მტრის ჯგუფის წინანღმდეგ გახსნილ სივრცეში. კამერა განთავსებული არის პერსონაჟის უკან და იარაღის დამიზნებისას იძლევა ხედვის მასშტაბის გაფართოების საშუალებას.

პირველი ხმები თამაშის შესახებ გაჟღერდა 1999 წელს და შექმნამდე დიდი გზა განვლო.  შემქმნელთა ჯგუფს ხელმძღვანელობდა სინძი მიკამი. ორიგინალური გამოცემის გამოსვლიდან ნახევარი წლის შემდეგ, თამაში პორტირებული იქნა პლატფორმა PlayStation 2-ზე. 2011 წლის 20 სექტემბერს PlayStation 3-სა და Xbox 360-ზე გამოვიდა HD-რემასტერინგული ვერსია მაღალი სიხშირით.
 
*Resident Evil 4*-მა მიიღო უმაღლესი შეფასებები ვიდოე თამაშების მიმოხილველებისგან. გადაეცა უამრავი ჯილდო, მათ შორის *წლის თამაშის* ტიტული სხვადასხვა გამოცემებისგან. ის იქცა წარმატებულ მრავალ-პლატფორმულ თამაშად და დიდი წვლილი მიუძღვის survival horror-ისა და მესამე პირის შუტერის ჟანრის განვითარებაში. *Resident Evil 4* ფართოდ არის აღიარებული ყველა დროის ერთ-ერთ საუკეთესო ვიდეო თამაშად. საერთო განხილვების საიტებზე შედეგები ამგვარად გადანაწილდა: GameRankings; GC — 95.83%,  PC — 74.24%, PS2 — 95.85%, PS3 —  85.18%, Wii — 91.59%, Xbox 360 — 86.97% ; Metacritic; GC — 96/100, PC — 76/100, PS2 — 96/100, PS3 — 84/100, Wii — 91/100, Xbox 360 — 84/100.

თამაში წარმატებული აღმოჩნდა კომეცრიულადაც, Capcom-ზე დაყრდნობით, ყველა პლატფორმაზე გაყიდვების სრული რაოდენობა შეადგენს 5.9 მილიონ ასლს. 2010 წელს გამოვიდა სერიის გაგრძლება *Resident Evil 5*.
 
## ლიტერატურა
* 
* 
* 
* 

## რესურსები ინტერნეტში
* 
* 
* 

## სქოლიო
კატეგორია:2005 წლის ვიდეო თამაშები
კატეგორია:მოქმედებითი-სათავგადასავლო თამაშები
კატეგორია:IOS-ის თამაშები
კატეგორია:GameCube-ის თამაშები
კატეგორია:PlayStation 2-ის თამაშები
კატეგორია:PlayStation 3-ის თამაშები
კატეგორია:PlayStation 4-ის თამაშები
კატეგორია:PlayStation Network-ის თამაშები
კატეგორია:Resident Evil-ის თამაშები
კატეგორია:ერთმოთამაშიანი ვიდეო თამაშები
კატეგორია:მესამე პერსონაჟის სროლები
კატეგორია:ვიდეო თამაშები ცენზურის ქვეშ
კატეგორია:ვიდეო თამაშების გაგრძელებები
კატეგორია:Wii-ის თამაშები
კატეგორია:Windows-ის თამაშები
კატეგორია:Xbox 360
კატეგორია:Xbox 360 Live Arcade-ის თამაშები
კატეგორია:Xbox One-ის თამაშები
კატეგორია:Zeebo-ს თამაშები
ასპაზია

**ასპაზია**  (დ. 16 მარტი,1865 — გ. 5 ნოემბერი,1943) —   ლატვიელი  პოეტი და დრამატურგი

## ბიოგრაფია
ასპაზია დაიბადა მდიდარ ოჯახში 1865 წელს.გაიზარდა ელგავაში, სადაც სწავლობდა და აქტიურად იყო ჩართული ახალგაზრდულ ორგანიზაციებში. გიმნაზიაში სწავლის დამთავრებამდე ერთი წლით ადრე სწავლა მიატოვა და ცოლად გაჰყვა ვილჰელმ მაქს ვალტერს. მოგვიანებით დაინტერესდა ლიტერატურით, ძირითადად გერმანელი ავტორებით. მისი ნამუშევარი პირველად 1887 წელს გამოქვეყნდა. 1891 წელს მეუღლეს დაშორდა და 1893 წლამდე იაუნსვირლაუკაში მასწავლებლად მუშაობდა.1893 წელს რიგაში დასახდა და ჟურნალისტად დაიწყო მუშაობა. 1894 წელს დაიდგა მისი პირველი პიესები.

ამ პერიოდში ის შეხვდა რაინისს, რომელიც იყო გაზეთის რედაქტორი, პოეტი, იურისტი და ახალი დინების ლიდერი. მისი გავლენით ასპაზია მალე შეუერთდა მოძრაობას. წყვილი 1897 წელს დაქორწინდა და ახალი დინების დაშლის შემდეგ პანევეჟისში გადავიდნენ. ამავე წელს გამოსცა პირველი კრებული. პოლიტიკური საქმიანობის გამო რაინისი გადაასახლეს 1897–1903 წლებში და ასპაზიაც მასთან ერთად გაემგზავრა. ამ პერიოდში ერთად თარგმნეს გოეთეს უამრავი ნაშრომი. ლატვიაში დაბრუნების შემდეგ ლაინისი ისევ ჩაერთო პოლიტიკაში და სოციალისტური მოძრაობის წევრი გახდა.

1905 წელს რუსეთში რევოლუცია დაიწყო. პროტესტს რიგაში გამოეხმაურნენ და 1905 წლის 13 იანვარს
უამრავი დემონსტრანტი დაიღუპა. ასპაზიამ და რაინისმა ნაწარმოებები შექმნეს, რომელთა მთავარი თემა რუსეთის იმპერიისგან გამოცალკევება იყო. პასუხად ცარმა რევოლუციონერების დაჭერის და დახვრეტის ბრძანება გასცა. ასპაზიამ და რაინისმა შვეიცარიაში გაქცევა გადაწყვიტეს. ისინი 1905 წლიდან 1920 წლამდე შვეიცარიულ სოფელში, კასტაგნოლაში ცხოვრობდნენ.

პირველი მსოფლიო ომის შემდეგ ლატვიაში დაბრუნდნენ. ასპაზია შეუერთდა ფემინისტურ და მუშათა მოძრაობებს. 1929 წელს რაინისის გარდაცვალების შემდეგ ასპაზია განმარტოებით ცხოვრობდა რიგასთან ახლოს, სადაც 1943 წელს გარდაიცვალა.

## სქოლიო
კატეგორია: ლატვიელი პოეტები
კატეგორია:მწერლები ანბანის მიხედვით
აშოთან II (მუხრანბატონი)

**აშოთან II მუხრანბატონი** (გ. 1697) — სამუხრანბატონოს სახლის უფროსი და შიდა ქართლის სადროშოს უფროსი 1688-1692 წლებში.

აშოთან მუხრანბატონი ერთ-ერთი ვერსიით, იყო ქაიხოსრო მუხრანბატონის ვაჟი, ხოლო მეორე ვერსიით, კონსტანტინე I (მუხრანბატონი)სა. ისტორიკოს კირილ თუმანოვის მიხედვით, აშოთანი იყო ქაიხოსრო მუხრანბატონის ვაჟი.

აშოთან მუხრანბატონი იყო მისი ნათესავის, ქართლის მეფე გიორგი XI-ის მოკავშირე. როცა ის 1688 ირანის შაჰმა სულეიმან I-მა ტახტიდან გადააყენა, გიორგისთან ერთად ებრძოდა მეფე ერეკლე I-ს.

გიორგის მხარდამჭერებმა აშოთან მუხრანბატონის ჩათვლით, სამეფოში თავიანთი პრივილეგიები დაკარგეს..

## შვილები
* იესე მუხრანბატონი (გარდაიცვალა 1716)
* ქაიხოსრო მუხრანბატონი (1672–1700)
* თინათინ მუხრანბატონი (გარდაიცვალა 1712)

## სქოლიო
კატეგორია:მუხრანბატონების თავადური შტო
კატეგორია:გარდაცვლილი 1697
კატეგორია:დაბადების წელი უცნობია
თეიმურაზ II მუხრანბატონი

**თეიმურაზ მუხრანბატონი** (დ. 1649 – გ. 1688) – სამუხრანბატონოს სახლის უფროსი და შიდა ქართლის მარცხენა სადროშოს მეთაური 1667-1688 წლებში.

## ბიოგრაფია
თეიმურაზი დაიბადა 1649 წელს, კონსტანტინე I მუხრანბატონისა და დარეჯან აბაშიძის ოჯახში.

1667 წელს, მამამისი გარდაიცვალა. იგი გახდა სამუხრანბატონოს სახლის უფროსი და შიდა ქართლის სადროშოს მეთაური. აგრეთვე, ის იყო მდივანბეგი 1668-1688 წლებში.

## ოჯახი და შვილები
თეიმურაზ II მუხრანბატონი დაქორწინებული იყო ორჯერ: პირველად მან ცოლად შეირთო ანა, ხოლო მეორედ ქეთევან ორბელიანი.

მას ჰყავდა 4 ვაჟი:
* ოტია მუხრანბატონი (გარდაიცვალა 1719)
* ადარნასე მუხრანბატონი (გარდაიცვალა 1701)
* ბაგრატ მუხრანბატონი (გარდაიცვალა 1703)
* კონსტანტინე II (მუხრანბატონი) (გარდაიცვალა 1716)

## ლიტერატურა
* ბაგრატიონები - სამეცნიერო და კულტურული მემკვიდრეობა" - თბ. 2003 მუხრან-ბატონთა და ბაგრატიონ-მუხრანელთა გენეალოგია
* მუხრანბატონთა გენეალოგიური ტაბულა (იური ჩიქოვანი, სოსო ბიჭიკაშვილი, დავით ნინიძე) - კრებული "არტანუჯი" N 5 - 1996 წ. - გვ.28-36

კატეგორია:მუხრანელების თავადური შტო
კატეგორია:დაბადებული 1649
კატეგორია:გარდაცვლილი 1688
Psychonaut 4

**Psychonaut 4** — ქართული სუიციდური ბლეკ-მეტალ-ჯგუფი. ჩამოყალიბდა 2010 წელს.

## ისტორია
ჯგუფი შეიქმნა 2010 წელს თბილისში. დამაარსებელი წევრები იყვნენ Graf (ვოკალი); André (ბასი); Drifter (გიტარა); Glixxx (გიტარა) და Borger (დასარტყმელი საკრავები).

'Psychonaut' არის ადამიანი, რომელიც თავის გონებას უღრმავდება (ჩვეულებრივ ნარკოტიკის დახმარებით). ხოლო '4' არის პლატოს ოდენობა დექსტრომეტორფანში. 'Psychonaut' Graf-მა მოიფიქრა, ხოლო '4' Andre-მ.

ჯგუფის ვოკალისტის, Graf-ის თქმით, „ყველა ადამიანს და მათ შორის, ჯგუფის წევრებსაც აქვთ მომენტები, როდესაც ძალა არ ყოფნით ცხოვრება გააგრძელონ და იბრძოლონ. ისინი ამ ემოციებს მუსიკით გამოხატავენ, ეს ერთგვარი ხსნაა“.

2012 წლის აგვისტოშო გამოვიდა ჯგუფის პირველი სტუდიური ალბომი *Have a Nice Trip*.

## დისკოგრაფია 
;სტუდიური ალბომები
* *Have a Nice Trip* (2012)
* *Dipsomania* (2015)
* *Neurasthenia* (2016)
**Beautyfall* (2020)
*...*Of Mourning*(2024)

### დემო 
* *40%* (2011)

### სინგლები 
* Free Portion ov Madness I (2014)
*Tbilisian Tragedy (2020)
*Sana-sana-sana - Cura-cura-cura (2020)

### სპლიტ ალბომები 
* Tired, Numb, Still Alive (2012) (Unjoy  Eurythmie)
* The Great Depression I (2013) (Dodsferd Happy DayS)
* Psychonaut 4 / Cheerful Depression / Культура Курения / Hovert (2014) (Cheerful Depression, Культура Курения Hovert)
*Urban Negativism (2015)
*Children of the Night (2018)

### კოლაბორაციული ალბომები 
* Hero in (Герой Н) (Psychonaut 4 / Vodka Vtraiom)

## რესურსები ინტერნეტში 
* 
* Rock.Ge-ზე 
* Bandcamp-ზე

## სქოლიო 
კატეგორია:ქართული როკ-ჯგუფები
კატეგორია:ქართული მძიმე მეტალ ჯგუფები
კატეგორია:ბლეკ მეტალ ჯგუფები
კატეგორია:2010 წელს ჩამოყალიბებული ჯგუფები
პელეშის ციხესიმაგრე

**პელეშის ციხესიმაგრე** () — ციხესიმაგრე რუმინეთში. მდებარეობს შუა საუკუნეების გზაზე, რომელიც აკავშირებდა ტრანსილვანიასა და ვლახეთს. მდებარეობს კარპატებში, ქალაქ სინაიის ახლოს. ციხესიმაგრე აგებულია ნეორენესანსის სტილში 1873-1914 წლებში. სახელწოდება მიიღო იქვე მთებიდან გამომდინარე მდინარის მიხედვით. ამჟამად ციხესიმაგრე ისტორიული ძეგლია.

## ისტორია 
რუმინეთის მეფე კაროლ I ამ ადგილებს პირველად ეწვია 1866 წელს. აღნიშნულმა ადგილებმა მას მშობლიური გერმანია გაახსენა. 1872 წელს მეფემ იყიდა აღნიშნული მიწის ნაკვეთი და ეწოდა სინაის სამეფო დომენი. აღნიშნული ადგილები მეფის სანადირო და საზაფხულო რეზიდენციად იქცა.

ციხესიმაგრის პირველი სამი პროექტი, ფაქტობრივად იყო ევროპული სასახლეების კოპირებული ვერსია. კაროლ I-მა ისინი დაიწუნა, რადგან   ამ პროექტზე დაფუძნებით მისი აშენება გაჭიანურდებოდა და თანაც ორიგინალურიც არ იქნებოდა. არქიტექტორმა იოჰან შულცმა წარმოაგინა ყველაზე საინტერესო პროექტი, რომელიც მოეწონა მეფეს: პატარა სასახლე უნდა აგებულიყო ნეორენესანსის არქიტექტურულ სტილში. მშენებლობა შეფასდა 16 მლნ რუმინულ ოქროს ლეიდ.

ციხესიმაგრის მშენებლობა დაიწყო 1873 წლის 22 აგვისტოს. ამავდროულად შენდებოდა სხვა დამხმარე ნაგებობები. გარდა ამისა, ააშენეს ელექტროსადგური და პელეშის ციხესიმაგრე გახდა მსოფლიოში პირველი ელექტოფიცირებული ციხესიმაგრე. მშენებლობაზე ყოველდღიურად მუშაობდა 100-ზე მეტი კაცი. მშენებლობა დროებით რამდენიმეჯერ შეჩერდა 1877-1878 წლებში რუმინეთის დამოუკიდებლობისათვის ბრძოლისა დროს. 1893 წელს ციხესიმაგრეში დაიბადა რუმინეთის მეფე კაროლ II.

1947 წელს კომუნისტური მმართველობის დამყარების შემდეგ მოხდა სასახლის ნაციონალიზაცია. ციხესიმაგრე დახურეს ტურისტებისათვის და მცირე ხნის შემდეგ მასში განათავსეს მუზეუმი. 1989 წლის რუმინეთის რევოულციის შემდეგ ციხესიმაგრე კვლავ გახსნეს ტურისტებისათვის. 2006 წელს რუმინეთის მთავრობამ გამოაცხადა, რომ ციხესიმაგრეს უბრუნებდა რუმინეთის ყოფილ მეფეს მიჰაი I-ს.

## რესურსები ინტერნეტში
* პელეშის ციხესიმაგრის ოფიციალური ვებ-გვერდი

კატეგორია:რუმინეთის ციხესიმაგრეები
კატეგორია:ციხესიმაგრეები ანბანის მიხედვით
არბანა ჯარა

thumb|ჯარამ მიიღო საერთაშორისო ჯილდო „ქალთა სიმამაცისათვის“ 2015 წელს.
**არბანა ჯარა** — ალბანელი ჟურნალისტი, რომელიც კოსოვოში დაკავებულია საგამოძიებო ჟურნალისტიკით. მოიპოვა უამრავი ჯილდო თავისი ანგარიშებისა და სტატიებისთვის. 2015 წელს, ასევე მიიღო საერთაშორისო ჯილდო „ქალთა სიმამაცისათვის“ აშშ-ის სახელმწიფო დეპარტამენტისგან.

## კარიერა 
არბანა ჯარამ ჟურნალისტად მუშაობა 2001 წლიდან დაიწყო. 2006-2007 წლებში ის მუშაობდა „Koha Ditore-ში“, კოსოვოში დაარსებულ პირველ დამოუკიდებელ გაზეთში. მას აგრეთვე წვლილი შეჰქონდა „Balkan Insight-ში“. მას ნამუშევარი აქვს საკმაოდ განსხვავებულ საკითხებზე და ეს საგამოძიებო საქმიანობა მოიცავს: 2006 წლის მთავრობის დანახარჯების ანგარიშსა და ფინანსების არასწორ მართვას; 2007 წლის ინფლაციის კვლევასა და საკვების დეფიციტს;  2010 წლის ანგარიშს, რომელიც კითხვის ნიშნის ქვეშ აყენებდა იმას, თუ როგორ იქნა სახელმწიფო კომპანიის კოსოვოს ტელეკომის აქტივები გამოყენებული. ის გათავისუფლებულ იქნა სასამართლოს მიერ, რომელმაც დაადგინა, რომ მისი ქმედება იყო შესაბამისობაში კოსოვოს ეთიკის კოდექსთან ბეჭდვითი მედიისთვის.

2012 წლის დასაწყისიდან 18-თვიან პერიოდში ჯარა იძიებდა რელიგიური აქტივიზმის ზრდას ყოფილ იუგოსლავიაში სოციალიზმის კოლაფსის შემდეგ. მან გამოაქვეყნა ანგარიში რელიგიური ექსტრემიზმისა და მისი გავლენის შესახებ საზოგადოებაზე. კოსოვოში ისლამური ექსტრიმიზმის მუშაობის შეფასებისას მან აღმოაჩინა კავშირები ტერორისტულ ორგანიზაციებთან. ოპერაციული და ფინანსური კავშირების გამოვლენით, ჯარას შესაძლებლობა მიეცა დახმარებოდა მთავრობას ამ პრობლემის მოგვარებაში, მაგრამ ანგარიშმა მისთვის გამოიწვია სიკვდილით მუქარა და საჯარო თავდასხმები მის რეპუტაციაზე

### პოლიტიკური კარიერა
2017 წლის 9 მაისს მან დატოვა თანამდებობა „Zëri-ში“ და გახდა კოსოვოს დემოკრატიული პარტიის წევრი, რომელიც კოსოვოში ყველაზე დიდი პარტიაა.

## ჯილდოები და აღიარება 
ჯარამ სამჯერ მოიგო გაეროს განვითარების პროგრამის პრიზი კოსოვოში კორუფციის შესახებ სტატიებისთვის 2006, 2007 და 2008 წლებში.

2013 წელს მას გადაეცა *რეჯაი სუროის* ჯილდო „KOHA-ს“ ჯგუფისაგან ექსტრემიზმის შესახებ სტატიისათვის. ასევე *დებატების წამოწყების* ჯილდო „INPO Ferizaj-საგან“ (პროგრესის ინიციატივა) საჯარო დისკურსის ჩამოყალიბებისთვის რელიგიური ექსტრიმიზმის შესახებ

## სქოლიო
კატეგორია:კოსოვოელი ჟურნალისტები
კატეგორია:კოსოვოელი ქალები
კატეგორია:ცოცხალი ადამიანები
გამაფრთხილებელი შეფერილობა

[მინი|[ბაყაყისებრნი|ბაყაყის გამაფრთხილებელი შეფერილობა]]
**გამაფრთხილებელი შეფერილობა** — მკვეთრი, თვალში საცემი შეფერვა, რაც ახასიათებს ზოგ ცხოველს და საჭმელად მის უვარგისობაზე მიანიშნებს. გამაფრთხილებელი შეფერილობა იცავს მას მხოლოდ ისეთი ცხოველებისგან, რომლებსაც კარგად განვითარებული მხედველობის წყალობით შეუძლიათ ფერების გარჩევა და რთული რეფლექსური მოქმედების მეოხებით გამომუშავებული აქვთ პირობითი რეფლექსი ამა თუ იმ ფერზე. გამაფრთხილებელი შეფერილობა ჩვეულებრივ ახასიათებთ ცხოველებს, რომლებსაც აქვთ მსუსხავი უჯრედები (მრავალი აქტინია), შხამიანი ჯირკვლები და ეკლები (ზოგიერთი თევზი და მწერი), ძვლოვანი ჯავშანი, შხამიანი „ხორცი“ ან შხამიანი ლორწო (სალამანდრა, გომბეშო, ვასაკა, ზოგი შხამიანი გველი, ხვლიკი), ან არასასიამოვნო სუნის სითხეს გამოყოფენ (მრავალფეხიანები, ხოჭოები, სწორფრთიანები, ბაღლინჯოები, პეპლები, სხვადასხვა მყრალა). ამიტომ მტაცებლებს სწრაფად უმუშავდებათ პირობითი რეფლექსი ასეთი ცხოველების გამაფრთხილებელ შეფერილობაზე. ასეთი ცხოველები მოძრაობენ ნელა და მტაცებლის თავდასხმის დროს ისეთ პოზას იღებენ, რომ ადვილად შესამჩნევნი გახდნენ. ზოგჯერ გამაფრთხილებელ შეფერილობას ახლავას მფარველობითი შეფერილობა ან „მუქარის პოზები“, გამაფრთხილებელი ბგერები და სუნი.  გამაფრთხილებელი შეფერილობა ხელს უწყობს სახეობის შენარჩუნებას არსებობისათვის ბრძოლაში. იგი გამომუშავდა ორგანიზმების ევოლუციურ პროცესში ბუნებრივი გადარჩევის შედეგად.
## ლიტერატურა
კატეგორია:გამაფრთხილებელი შეფერილობა
აიშე სოისალი

**აიშე სოისალი** (; დ. 24 ივნისი, 1948) — თურქი მათემატიკოსი. 2004-2008 წლებში, იგი ბოსფორის უნივერსიტეტის პრეზიდენტი იყო.

## ბიოგრაფია
აიშე სოისალი დაიბადა 1948 წლის 24 ივნისს, სტამბოლში. 1967 წელს, მან სტამბოლის გოგონათა ამერიკული კოლეჯი დაამთავრა. 1971 წელს, სოისალმა წარჩინებით დაამთავრა სტამბოლის რობერტ-კოლეჯის ფიზიკისა და მათემატიკის ფაკულტეტები და ბაკალავრის ხარისხი მიიღო. 

განათლების მიღება, სოისალმა ამერიკის შეერთებულ შტატებში განაგრძო. 1973 წელს, მიჩიგანის უნივერსიტეტში, მან მაგისტრის, ხოლო 1976 წელს — დოქტორის ხარისხი მიიღო მათემატიკაში. 

1976 წელს, იგი ბოსფორის უნივერსიტეტის მათემატიკური განყოფილების ხელმძღვანელი გახდა. პედაგოგიური საქმიანობის მანძილზე, მან სტუდენტებისადმი თავაზიანი და მეგობრული დამოკიდებულების მქონე მასწავლებლის რეპუტაცია მოიპოვა. 1981 წელს, იგი დოცენტი, ხოლო 1991 წელს — პროფესორი გახდა. 2009 წლიდან, სოისალი კოჩის უნივერსიტეტში მოღვაწეობს, როგორც მათემატიკური განყოფილების დამატებითი პროფესორი. 

აიშე სოისალს, ხელოვნებათა და მეცნიერებათა სკოლის ვიცე-დეკანის მათემატიკური განყოფილების თავმჯდომარის თანამდებობებიც ეკავა. 1992-2004 წლებში, იგი ხელოვნებათა და მეცნიერებათა სკოლის ხელმძღვანელად აირჩიეს, ოთხი თანმიმდევრული სემესტრის ვადით. აგრეთვე, იგი წარადგენდა ბოსფორის უნივერსიტეტს უნივერსიტეტთაშორის საბჭოში (Universiteler Arasi Kurul) და მინიჭებული ჰქონდა იუნესკოს თურქული ფრთის სამმართველოს წევრობა.

2004 წელს, სოისალი ბოსფორის უნივერსიტეტის პრეზიდენტად აირჩიეს. იგი პირველი ქალი გახდა, რომელმაც აღნიშნული თანამდებობა დაიკავა. 

## ლიტერატურა
* The Second Degree Cohomology of Finite Orthogonal Groups, I, Jour. Alg. Vol. 56, 1979.
* The Second Degree Cohomology of Finite Orthogonal Groups, II, Jour. Alg. Vol. 56, 1980.

## რესურსები ინტერნეტში
* Ayşe Soysal's Homepage at Boğaziçi University  / 

კატეგორია:თურქი მათემატიკოსები
კატეგორია:ქალი მათემატიკოსები
კატეგორია:ცოცხალი ადამიანები
კატეგორია:სტამბოლში დაბადებულები
CBS Corporation

**CBS Corporation** (Columbia Broadcasting System Corporation) — ამერიკული მედია ჰოლდინგი, რომელიც დაკავებულია ტელე-რადიომაუწყებლობით, საგამომცემლო და სარეკლამო ბიზნესით, რომლის ოფისები ძირითადად განლაგებულია აშშ-ში. შტაბ-ბინა მდებარეობს ნიუ-იორკში. კომპანიის  პრეზიდენტი და აღმასრულებელი დირექტორია ლესლი მუნვესი, ხოლო მთავარი აუქციონერი და დირექტორთა საბჭოს დავჯომარე  — სამერ რედსტოუნი, რომელიც ასევე არის National Amusements-ის მფლობელი. (CBS Corporation-ის აქტივების 80 %-ის მფლობელი).

CBS Corporation დაარსდა 1971 წელს და თავდაპირველი სახელწოდება იყო Viacom, ხოლო ამჟამინდელი სახელი მიიღო 2006 წელს. 

2015 წლის მონაცემით, კომპანიის ბრუნვა 13.88 მილიარდ ამერიკულ დოლარს აღემატებოდა, ხოლო თანამამშრომლების რაოდენობა მსოფლიოს მასშტაბით, დაახლოებით 21 900-მდე შეადგენდა.

## რესურსები ინტერნეტში
*
*SEC filing (Form S-4) related to split

## სქოლიო
კატეგორია:CBS Corporation
კატეგორია:აშშ-ის სამაუწყებლო კომპანიები
კატეგორია:აშშ-ის გასართობი კომპანიები
კატეგორია:აშშ-ის მედია კომპანიები
კატეგორია:1971 წელს დაარსებული ამერიკული კომპანიები
კატეგორია:1971 წელს დაარსებული გასართობი კომპანიები
კატეგორია:ნიუ-იორკის სააქციო ბირჟის კომპანიები
უკანასკნელი ადამიანი დედამიწაზე (ეპიზოდების სია)

**„უკანასკნელი ადამიანი დედამიწაზე“** — ამერიკული პოსტაპოკალიფსის ჟანრის კომედიური ტელესერიალი, შექმნილი უილ ფორტეს მიერ. მისი პრემიერა გაიმართა Fox-ზე, 2015 წლის 1 მარტს, რომელიც 2015 წლის 27 სექტემბერს დაიწყო. 2016 წლის 24 მარტს ცნობილი გახდა, რომ გამოვიდოდა მესამე სეზონი, რომლის პრემიერა გაიმართა 2016 წლის 25 სექტემბერს.

2017 წლის 10 მაისს Fox-მა გამოაცხადა მომავალი, მეოთხე სეზონის მომზადების შესახებ. სეზონი იმავე წლის 1 ოქტომბერს დაიწყო.

2017 წლის 1 ოქტომბრისთვის ეთერში გავიდა სერიალის 50 ეპიზოდი.

## სერიალის მიმოხილვა

## ეპიზოდები
### სეზონი 1 (2015)
### სეზონი 2 (2015–16)
### სეზონი 3 (2016–17)
### სეზონი 4 (2017–18)
## რესურსები ინტერნეტში
* 
* 

## სქოლიო
უკანასკნელი ადამიანი დედამიწაზე
უკანასკნელი ადამიანი დედამიწაზე
ნამიბ-ნაუკლუფტის ეროვნული პარკი

პარკის უძველესი დიუნები|მინი|295პქ
**ნამიბ-ნაუკლუფტის ეროვნული პარკი** — ეროვნული პარკი ნამიბიაში, მოიცავს ნამიბის უდაბნოს ნაწილსა და ნაუკლუფტის მთებს. მთლიანი ფართობი 49 768 კმ²-ს შეადგენს. პარკის სახელგანთქმული ზონაა სოსუსფლეი — ნამიბიის მთავარი ტურისტული ღირსშესანიშნაობა. წარმოადგენს აფრიკაში უდიდეს და მსოფლიოში სიდიდით მეოთხე სპორტული ნადირობის პარკს.

ჰიპერ-არიდულ რეგიონში მრავალი უჩვეულო არსება ბინადრობს, მათ შორის გველები, ხვლიკი გეკო, უცნაური მწერები, აფთარი, ანტილოპა ორიქსი და ტურა. ნესტის უდიდსი ნაწილი ატლანტის ოკეანიდან, ღრუბლებს მოაქვს, რომლებიც წვიმის სახით ჩამოიცლებიან; ნალექების საშუალო წლიური მაჩვენებელი 106 მილიმეტრია; წვიმიანი სეზონი თებერვლიდან აპრილამდე გრძელდება.

ქარი, რომელსაც ღრუბლები მოაქვს, პარკში ასევე წარმოქმნის ქვიშის კოშკისებრ დიუნებს, რომელთა მუქი ნარინჯისფერიც ასაკზე მიუთითებს. მსგავსი ფერი განპირობებულია ქვიშაში არსებული რკინის დაჟანგვით დროთა განმავლობაში. 

ეს დიუნები მსოფლიოში უმაღლესია. ზოგიერთი მათგანი უდაბნოს ზედაპირიდან 300 მეტრზეა აღმართული. დიუნები უფრო კონუსისებრი ხდება სანაპიროს სიახლოვეს სადაც ასევე წარმოდგენილია ლაგუნები, ვეტლენდები, ვატები, რომლებიც ასობით ათას ფრინველს იზიდავს. 

„ნამიბი“ *ღია სივრცეს* ნიშნავს; ნამიბის უდაბნოსგან ეწოდა სახელი მთელ ქვეყანასაც — ნამიბია, ანუ „ღია სივრცის ქვეყანა“. პარკი 1907 წელს შეიქმნა, როდესაც გერმანიის კოლონიურმა ადმინისტრაციამ, მდინარე სფაკოფსა და კუისებს შორის არსებული ტერიტორია სპორტული ნადირობის ნაკრძალად გამოაცხადა. პარკი ამჟამინდელ საზღვრებში 1978 წელს მოექცა, როდესაც ერთმანეთს შეერწყა ნამიბის უდაბნოს ეროვნული პარკი, ნაუკლუფტის მთის პარკი, ალმასების მომპოვებელი ზონა და სხვა სამთავრობო მიწები. 

ნამიბ-ნაუკლუფტის ეროვნული პარკის ველური ბუნება ერთ-ერთი ყველაზე უჩვეულოა მთელ მსოფლიოში. ფართობით პარკი აღემატება შვეიცარიას და დაახლოებით იგივე ზომისაა, რაც აშშ-ის ორი შტატი — ნიუ-ჰემპშირი და ვერმონტი ერთად. რეგიონი ხასიათდება მაღალი, იზოლირებული ინზელბერგებით, რომლებიც აგებულია სისხლისფერი გრანიტითა და მდიდარია მინდვრის შპატებითა და ქვიშაქვით. პარკის უკუდირესი აღმოსავლეთი ნაწილი მოიცავს ნაუკლუფტის მთებს.

## იხილეთ აგრეთვე
*ნამიბიის ეროვნული პარკების სია

## გალერეა

Namib-Naukluft-Park-Borders-Sat.jpg|პარკის ტერიტორიის თანამგზავრული ფოტო
Stenocara gracilipes.jpg|ნამიბის უდაბნოს ხოჭო
NEO namib-naukluft big.jpeg|ნამიბის უდაბნოს დიუნები
Dead_Vlei_4.jpg|550 წლის მკვდარი ხეები
Sossusvlei Dune Namib Desert Namibia Luca Galuzzi 2004.JPG|პარკის ტიპური დიუნები
Namib.jpg|მთვარისებრი ლანდშაფტი

## რესურსები ინტერნეტში
*ნამიბიის ტურიზმისა და გარემოს დაცვის სამინისტრო 
*Gobabeb Training & Research Centre   - A major centre for Namib ecological and development research since 1962; joint venture between the Ministry of Environment and Tourism  and the Desert Research Foundation of Namibia 

## სქოლიო
კატეგორია:ნამიბიის ეროვნული პარკები
კატეგორია:1979 წელს დაარსებული დაცული ტერიტორიები
საყუნეთის წმინდა გიორგის ეკლესია

მინი|საყუნეთის წმინდა გიორგის ეკლესია
**საყუნეთის წმინდა გიორგის ეკლესია** — ქართული მართლმადიდებლური ეკლესია, მდებარეობს აწყურიდან ახალციხის მიმართულებით 5-6 კმ-ის მანძილზე სოფელ საყუნეთში. ეკლესია თარიღდება XV-XVI საუკუნეებით.

## არქიტექტურული აღწერა
ეკლესია დარბაზულია შემოსაზღვრულია გალავნით და დგას მცირედ შემაღლებულ ადგილზე. გალავნის სამხრეთ-დასავლეთ ნაწილში ახლადაგებული ორსართულიანი სამრეკლოა. მნახველის ყურადღებას შორიდანვე იქცევს ეკლესიის მოყვითალო ფერის ქვის სუთად ნათალი პერანგი, ორკალთა სახურავის ლორფინთა მწყობრი სურათი.

ეკლესია ადგილის მოსწორების მიზნით აგებულ მცირე ბაქანზეა დაფუძნებული და პროფილირებულ ცოკოლს ეყრდნობა. მისი ერთადერთი კარი სამხრეთ კედელში, სამი სარკმელი კი აღმოსავლეთ, სამხრეთ და დასავლეთ კედლებშია გაჭრილი. შიგნიდან ეკლესია ახალი გალესილი და მოხატულია. ვახტანგ ბერიძის განმარტებით, ეკლესიის კამარაში ძველი მხატვრობის ძნელად გასარჩევი ფრაგმენტები იყო შემორჩენილი. გრძივ კედლებზე არსებული წყვილი, მცირედ შვერილი სუსტი პილასტრით ეკლესია ორადაა გაყოფილი. ღრმა, არასწორი მოხაზულობის ნახევარწრიული აფსიდის ორსავ მხარეს, კედელში თითო მცირე ნიშაა გამოყვანილი.
მინი|left|საყუნეთის ეკლესიის სამრეკლო
დეკორით ეკლესიის სამი ფასადია შემკული, ჩრდილოეთი ფასადი კი სადადაა დატოვებული. კედლის სიბრტყეში „ჩაძირული“, გრეხილი ლილვებით მოსაზღვრული კარ-სარკმლის საპირეები გეომეტრიული ორნამენტებითაა დაფარული.

დასავლეთი ფასადი, რომელიც პირველი ეგებება მნახველს, სხვა ფასადთაგან გამორჩევით — სარკმელზე შესმული დიდი საფასადო — მონუმენტური ჯვრითაა გაფორმებული. ჯვრის მკლავებს ბოლოებში რელიეფური კოპები უზის. ჯვრის ტანი და სარკმლის საპირე გადაჯაჭვული წრეების მშრალი ორნამენტითაა დაფარული, ამგვარივე მოტივი ამშვენებს ეკლესიის აღმოსავლეთი სარკმლის საპირეებსაც. ეკლესიის შესასვლელს თაღოვანი საპირე ევლება. კარის თავზე არსებული ნახევარწრიული არე სადადაა დატოვებული. კარი და სამხრეთი სარკმელი მსგავსი ორნამენტით — ორძარღვა ლენტით მოხაზული გადაბმული რვაკუთხედებიტაა შემკული.

ამგვარად, საყუნეთის ეკლესიის მხატვრული სახე კედლების სუფთად ნათალი წყობის დიდი სიბრტყეებიტაა მირებული, რომლებსაც ლილვის, წრეტარგისა და თაროსაგან შედგენილი კარნიზი აჩარჩოებს.

ეკლესია მშენებლობის ხასიათი და ღარიბი ორნამენტული რეპერტუარი ძეგლს XV-XVI საუკუნეებით ათარიღებს.

## ლიტერატურა
*გ. გაგოშიძე, „საყუნეთის წმ. გიორგის ეკლესია“, // „ახალციხისა და ტაო-კლარჯეთის ეპარქია“, (რედ. ვალერი ასათიანი), თბ. 2013, გვ. 490-491
*Пр. Уварова. МАК, IV, M., 1894, 91-92

## სქოლიო
კატეგორია:ახალციხის მუნიციპალიტეტის ტაძრები
კატეგორია:XV  საუკუნის ეკლესიები